Na temelju odluke Upravnog vijeća Zavoda za hitnu medicinu Primorsko-goranske županije, broj: 02-I-18/45-22 od 27. svibnja 2022. godine, ravnatelj Zavoda za hitnu medicinu Primorsko-goranske županije, Davor Vukobrat, dr.med.spec. (dalje Ravnatelj) raspisuje sljedeći

**JAVNI NATJEČAJ**

**za prodaju rabljenih vozila u vlasništvu**

**Zavoda za hitnu medicinu Primorsko-goranske županije**

1. Određuje se prodaja tri rabljena vozila u vlasništvu Zavoda za hitnu medicinu Primorsko-goranske županije javnom prodajom, prikupljanjem pisanih ponuda i odabirom najpovoljnijeg ponuditelja.
2. Predmet prodaje su niže navedena vozila:

|  |  |  |  |  |
| --- | --- | --- | --- | --- |
| **RB.** | **MARKA I MODEL VOZILA** | **BROJ ŠASIJE** | **GODINA**  **PROIZVODNJE** | **POČETNA CIJENA (s PDV-om)** |
| 1. | FORD TRANSIT,  2.2 TDCI 300  sanitetsko vozilo | WF0XXXTTFXBJ38043 | 2011. | 4.500,00 kn |
| 2. | FORD TRANSIT,  2.2 TDCI 300  sanitetsko vozilo | WF0XXXTTFXBJ33448 | 2011. | 5.000,00 kn |
| 3. | FORD TRANSIT,   * 1. TDCI 300,   sanitetsko vozilo | WF0XXXTTFXBJ38044 | 2012. | 4.000,00 kn |

1. Uvjeti prodaje:
2. Pravo sudjelovanja u nadmetanju imaju domaće fizičke i pravne osobe i strane osobe, koje u danom roku od 15 dana od dana objave ovog oglasa dostave popunjeni obrazac Ponudbenog lista koji se nalazi u privitku ovog oglasa. Jedna osoba može dati ponudu za kupnju više vozila.
3. Prodaja se vrši po načelu „viđeno-kupljeno“ što isključuje pravo kupca na naknadne prigovore u pogledu kvalitete i skrivenih mana.
4. Pisane ponude dostavljaju se na obrascu Ponudbenog lista koji se nalazi u privitku ovog oglasa, u zatvorenoj omotnici na adresu: Zavod za hitnu medicinu Primorsko-goranske županije, Franje Čandeka 6/A, 51000 Rijeka, najkasnije u roku od 15 dana računajući od dana objave ovog oglasa zaključno do dana 23. lipnja 2022.g. s naznakom „PONUDA ZA VOZILA-NE OTVARAJ“.
5. Kriterij za odabir najpovoljnije ponude je najviše ponuđena cijena. U slučaju dvije ili više ponuda s istom cijenom, odabrati će se ranije zaprimljena ponuda.
6. Ponude ispod početne kupoprodajne cijene smatrati će se nevažećima.
7. Zavod za hitnu medicinu Primorsko-goranske županije pridržava pravo da ne prihvati niti jednu ponudu.
8. Javno otvaranje ponuda održati će se dana 24. lipnja 2022. godine u 12,00 sati u prostorijama Zavoda za hitnu medicinu Primorsko-goranske županije, Franje Čandeka 6/A, 51000 Rijeka.
9. Svi ponuditelji će biti obaviješteni o rezultatima natječaja najkasnije u roku od 15 dana od dana isteka roka za dostavu ponuda i to dostavom preslike Odluke o odabiru.
10. Ponuditelj koji ponudi najveću cijenu za određeno vozilo dužan je u roku od 8 dana od dana primitka Odluke o odabiru njegove ponude sklopiti ugovor o kupoprodaji, uplatiti ponuđeni iznos i preuzeti vozilo.
11. Ako najpovoljniji ponuditelj odustane od kupnje vozila prodavatelj može odabrati sljedećeg najpovoljnijeg ponuditelja.
12. Izlazni račun izdaje se isključivo na ime fizičke/pravne osobe koja je za isto vozilo dostavila svoju ponudu.
13. Kupac je dužan platiti kupoprodajnu cijenu odmah po potpisu kupoprodajnog ugovora i to u korist bankovnog računa Zavoda za hitnu medicinu Primorsko goranske županije, koji se vodi kod Erste & Steiermärkische bank d.d.,IBAN: HR6524020061100110293 te navesti svrhu uplate „UPLATA ZA KUPNJU RABLJENOG VOZILA“
14. Kupac može preuzeti vozilo najranije 3 dana od dana vidljive uplate na bankovnom računu Zavoda za hitnu medicu Primorsko-goranske županije.
15. Kupac snosi sve troškove vezane za odvoz kupljenog motornog vozila te prijenos prava vlasništva s imena prodavatelja na svoje ime
16. Vozila koja su predmet prodaje mogu se razgledati radnim danom, u vremenu od 09,00 do 12,00 sati uz prethodnu najavu i dogovor sa voditeljem voznog parka Davorom Iskrom na mobitel 099/312-4436.
17. Ovaj će se natječaj objaviti putem oglasne ploče i službene internetske stranice Zavoda za hitnu medicinu PGŽ.

Ravnatelj  
Davor Vukobrat, dr.med.spec.HM

Javni natječaj je objavljen na internetskim stranicama Zavoda za hitnu medicinu Primorsko-goranske županije <https://www.zzhm-pgz.hr/natjecaji/ostalo/> te oglasnoj ploči dana 07. lipnja 2022.g.